[{"text_idx": "#000001", "text": "Wedi i chi gyrraedd Capel Curig, dilynwch y lo\u0302n heibio siop ddringo Joe Brown a cherddwch y llwybr llydan ar hyd ochr ddeheuol y dyffryn llydan at yr A5. Wedi\u2019 i chi gyrraedd yr A5, croeswch hi a dilynwch lwybr troed yr Ymddiriedolaeth Genedlaethol ar ochr orllewinol Llyn Ogwen. Saif Pen yr Ole Wen ar y dde i chi a Thryfan ar y chwith."}, {"text_idx": "#000002", "text": "Ym mhen gorllewinol Llyn Ogwen, croeswch yr afon at y ciosg bwyd a\u2019r toiledau a dilynwch hen ffordd y goets fawr ar hyd ochr orllewinol Nant Ffrancon, dros bont yr A5, uwchen yr afon. Mae pont pynfarch hynafol o dan y bont. Ym mhen draw\u2019r ffordd, ewch yn syth ymlaen at lwybr beicio Lo\u0302n Las Ogwen. Pan ddowch at y bont sy\u2019n croesi\u2019r afon cyn y maes carafanau, edrychwch ar furiau`r canllawiau ac arnynt gerfiadau hynafol chwarelwyr, ynghyd a\u0302 rhai nad ydynt mor hynafol."}, {"text_idx": "#000003", "text": "Ewch heibio i\u2019r ysbyty chwarel adfeiliedig a sefydliad y chwarelwyr sy\u2019n fan preswyl erbyn hyn, a dilynwch yr arwydd i\u2019r dde sy\u2019n eich arwain oddi ar y llwybr beicio. Croeswch y ffordd, dilynwch y trac a chroeswch yr Ogwen, i Fethesda. Gallwch ddal bws yn o\u0302l i Fangor at eich car neu i ddal y tre\u0302n adref."}, {"text_idx": "#000005", "text": "Mae Llyn Ogwen yn lyn bas iawn sy\u2019n cyrraedd dyfnder ond ychydig dros 3 metr. Er mai llyn naturiol yw Ogwen, adeiladwyd argae ar ddechrau\u2019r 20fed ganrif i godi lefel y llyn er mwyn darparu dw\u0302r ar gyfer Chwarel y Penrhyn gerllaw."}, {"text_idx": "#000007", "text": "Dywedir mai Tryfan yw man gorffwys olaf Bedwyr (gweler yr wybodaeth am Lyn Ogwen). Ceir dau faen talsyth Adda ac Efa ar y copa ac mae modd eu gweld o\u2019r ffordd islaw. Yr her yw neidio o un maen i\u2019r llall, ac osgoi\u2019r bwlch rhyngddynt.Mae modd gweld Carreg Fagnel hefyd, sy\u2019n ymwthio allan o Gefnen y Gogledd.Yn olaf, os edrychwch o\u2019r ochr ar y Gefnen y Gogledd sydd agosaf at Lyn Ogwen, mae\u2019r proffil yn debyg i wyneb y Frenhines Fictoria."}, {"text_idx": "#000008", "text": "Mae Nant Ffrancon yn enghraifft wych o ddyffryn rhewlifol siap-U. Ym mhen draw\u2019r dyffryn mae\u2019r A5 yn croesi\u2019r Ogwen. Oedwch i edrych dan y bont yma ar yr hen bont pynfarch oddi tani."}, {"text_idx": "#000010", "text": "Mae\u2019r llwybr beicio hynod ddeniadol hwn yn eich arwain 11 milltir o\u2019r arfordir, drwy olygfeydd amrywiol i galon un o dirweddau mwyaf dramatig Eryri. Am fwy o wybodaeth ewch at"}, {"text_idx": "#000013", "text": "Adran 2: Bethesda i Lanberis"}, {"text_idx": "#000018", "text": "Adran 7: Beddgelert i Croesor"}, {"text_idx": "#000019", "text": "Adran 8: Croesor i Danygrisiau"}, {"text_idx": "#000020", "text": "Adran 9: Tanygrisiau i Lan Ffestiniog"}]